شەفەق نیوز/ ئمڕوو پەنجشەممە ٢٨ کانون دوویەم ٢٠٢١ ، نرخ  دۆلار لە بۆڕسەی سەرەکی لە  بەغداد  و هەرێم کوردستان وەشیوەی کەمیگ بەرزەوبوی.
پەیامنێر ئاژانس شەفەق نیوز وت: بۆڕسەی کیفاح ناوەندی ئمڕوو، ١٤٥٣٥٠ دینار عراقی وەرانوەر ١٠٠ دۆلار ئەمریکی تۆمارکرد، و بۆڕسەی حارسیە ١٤٥٣٥٠ دینار وەرانوەر ١٠٠ دۆلار تۆمار کرد.
دوێەکە چوارشەممە، نرخ دۆلار لە بۆڕسەی کیفاح رەسیە ١٤٥١٠٠ دینار وەرانوەر ١٠٠ دۆلار ئەمریکی.
پەیامنێرەگەمان ئاماژە کرد ک نرخ فرووشتن و سەنەین لە بازاڕە ناوخۆیەگان لە بەغداد هەمیش بەرزەو بوی ک نرخ فرووشتن رەسیە ١٤٦٠٠٠ دینار عراقی، ونرخ سەنین رەسیە ١٤٥٠٠٠ دینار وەرانوەر ١٠٠دۆلار ئەمریکی.
لە هەولێر پایتەخت هەرێم کوردستان نرخ دۆلار  هەمیش بەرزەوبوین کەمیگ وەخوەی دی ک نرخ فرووشتن رەسیە ١٤٥٦٠٠ دینار وەرانوەر ١٠٠ دۆلار، و سەنین بویە ١٤٥٠٠٠ دینار وەرانوەر ١٠٠ دۆلار ئەمریکی.
